b'\n_START_ARTICLE_\nIshak-beg Hranu\xc5\xa1i\xc4\x87\n_START_PARAGRAPH_\nIshak-beg Hranu\xc5\xa1i\xc4\x87, Isa-beg Isakovi\xc4\x87 (Isak Hrani\xc4\x87/Hranu\xc5\xa1i\xc4\x87, Isa-beg, Gazi Isa-beg ibni Ishak-beg, Gazi Isa-beg sin Ishak-bega, Isabeg Isakovi\xc4\x87 Hranu\xc5\xa1i\xc4\x87) (Zahumlje, druga polovica 14. st. - oko 1439.) bio je osmanski plemi\xc4\x87, vojni zapovjednik i upravitelj, hrvatski vojskovo\xc4\x91a u osmanskoj slu\xc5\xbebi._NEWLINE_Kad je rije\xc4\x8d o podrijetlu Isa-bega Isakovi\xc4\x87a znanost jo\xc5\xa1 uvijek dvoji. Dio povjesni\xc4\x8dara zastupa tezu da je rije\xc4\x8d o bratu Stjepana Vuk\xc4\x8di\xc4\x87a Kosa\xc4\x8de, koji ga je predao Mehmedu II kao garanciju lojalnosti. Po ovoj teoriji Isa-beg je, nakon \xc5\xa1to ga je usvojio Ishak-beg (otud prezime), konvertirao na islam, te za onda\xc5\xa1nje prilike izgradio zavidnu vojni\xc4\x8dku i politi\xc4\x8dku karijeru. _NEWLINE_Po drugima, Isak Hrani\xc4\x87/Hranu\xc5\xa1i\xc4\x87 zarobljen je tijekom jednog upada akind\xc5\xbeija na posjed velika\xc5\xa1ke obitelji Pavlovi\xc4\x87, ina\xc4\x8de gospodara velikog dijela Isto\xc4\x8dne Bosne, uklju\xc4\x8duju\xc4\x87i i srednjovjekovnu \xc5\xbeupu Vrhbosnu. U zarobljeni\xc5\xa1tvu se dokazao kao izuzetno sposoban, \xc5\xa1to je vo\xc4\x91u spomenutih akind\xc5\xbeija potaknulo da mu ostavi imetak, ali i poziciju koju je obna\xc5\xa1ao._NEWLINE_Po ovoj pretpostavci zarobio ga je skopaljski namjesnik Ji\xc4\x91it-beg kad je provalio u Zahumlje. Zarobljenika je posinio. U\xc5\xa1ao je u osmansku vojnu slu\xc5\xbebu. Od 1415. godine zapovjednik je u Fo\xc4\x8di. Prema ovim izvorima, Ishak-beg se upleo u sukobe bosanske vlastele, na strani Kosa\xc4\x8da u borbama protiv Pavlovi\xc4\x87a. Od 1427. godine sand\xc5\xbeak-beg Skoplja. Istakao se u bitci kod Doboja 1415. i u zauzimanju Novog brda 1439. u osvajanju Ra\xc5\xa1ke._NEWLINE_U povijesti \xc4\x87e ostati zapam\xc4\x87en i kao graditelj brojnih vjerskih i svjetovnih objekata, te kao osnivatelj osmanskog Novog Pazara i Sarajeva. _NEWLINE_Prema povjesni\xc4\x8darskim procjenama uspon je ostvario zahvaljuju\xc4\x87i nemilosrdnoj vojnoj karijeri i zulumom nad kr\xc5\xa1\xc4\x87anima srednjovjekovne Bosne pod turskom okupacijom. Broj \xc5\xbertava za koje je odgovoran nije lako utvrditi, a prema procjenama skrivio je smrt ili otmicu u janji\xc4\x8dare nekoliko desetaka tisu\xc4\x87a \xc5\xbertava.'